als_Latn dik_Latn azb_Arab
Objektivi i Microsoft për të reduktuar tregun e Windows XP në mbarë botën me nën 10 për qind, para se të ndalojë mbështetjen e sistemit operativ më 8 Prill 2014, tani duket se mund të jetë në gjendje për ta përfunduar. Sipas të dhënave të fundit nga Net Applications, Windows XP ka humbur mbi 3 për qind të pjesës së saj të tregut në gusht.
Në mënyrë të veçantë, numrat e firmës kërkimore tregojnë Windows XP në vendin e dytë me 33.66 për qind, shumë më poshtë numrave në korrik, ku kishte 37.19 për qind. Në muajin gusht Windows XP ka pësuar rënien më të madhe deri më sot. Megjithatë, duhet të qëndrojë në këtë ritëm për shtatë muajt e ardhshëm, në mënyrë që të ketë ndonjë shpresë për të arritur qëllimin e Microsoft.
Të dhënat e Net Applications për muajin gusht tregojnë se Windows 7 është në vend të parë me 45,63 për qind, nga 44,49 për qind në muajin korrik. Windows 8 është e treta me 7.41 për qind, një rritje e vogël nga 5.40 për qind që kishte në muajin korrik, e cila është edhe rritja më e madhe që Windows 8 ka pasur në disa kohë. Windows Vista është e katërta me 4.11 për qind, nga 4.24 për qind në muajin korrik.
(Herë të lexuara: 182)
als_Latn als_Latn als_Latn als_Latn